Atbilde uz ieinteresētā piegādātāja uzdotajiem jautājumiem 
ATKLĀTĀ KONKURSĀ
[bookmark: _Hlk164328371]„ Piesaistes projekta - būvprojekta izstrāde, autoruzraudzība un būvdarbi”
[bookmark: _Hlk526330717](ID Nr. ŠN 2026/18-PP) 
VSIA “Šampētera nams” iepirkuma komisija (turpmāk – Komisija) informē, ka 2026.gada 8.jūnijā tika saņemti ieinteresētā piegādātāja jautājumi, uz kuriem Komisija sniedz šādas atbildes:
1. jautājums: Kā plānots nodrošināt ēku projektu skaņošanu BIS sistēmā? Pasūtītājs nodrošinās, ka ēku projektētāji BIS sistēmā aizver savas daļas, vai pretendentam ar saviem inženieriem/arhitektiem būs jāuzņemas atbildība par izstrādāto ēku projektu? Vai pretendents izstrādās projektu teritorijai ar ārējiem inženiertīkliem, norādot ēku atrašanās vietas un Pasūtītājs organizēs atsevišķi ēku būvprojektu izstrādi?
1. atbilde: Informējam, saskaņā ar Ministru kabineta 02.09.2014. noteikumu Nr. 529 „Ēku būvnoteikumi” 21. punktā noteikto, ja paredzēta otrās vai trešās grupas rūpnieciski ražotas ēkas izmantošana vai atkārtota būvprojekta (tipveida projekta) piesaistīšana konkrētajā zemes gabalā, būvprojekta izstrādātājs atbilstošā projektēšanas jomas darbības sfērā izstrādā pārējo nepieciešamo būvniecības ieceres dokumentāciju atbilstoši plānotajai iecerei un paredzētajam būvniecības veidam.
Tehnisko specifikāciju 1. punkta tabulā “Uzdevumā” noteikts:
Pamatojoties uz A/S “Siltumelektroprojekts” izstrādāto tipveida projektu (turpmāk – Tipveida projekts), Izpildītāja plānotā projekta tekstuālajiem un vizuālajiem - skices risinājumiem (turpmāk – Skice), šo tehnisko specifikāciju un normatīvo aktu prasībām, izstrādāt nepieciešamo būvniecības dokumentāciju (turpmāk – Būvprojekts) un integrēt dzīvojamo māju un palīgēku apjomus zemesgabalā, nodrošinot ēkas ar nepieciešamo inženiertehnisko apgādi, labiekārtojumu, tostarp piekļūšanu, sasniedzot definēto mērķi.
Attiecīgi, Izpildītājam jāizstrādā nepieciešamā dokumentācija, kas nav ietverta Tipveida projektā, tostarp, ja nepieciešams, veikt izmaiņas un pielāgojumus Tipveida projektā, ja tas ir nepieciešams. Detalizētas prasības lūdzam skatīt Tehniskajā specifikācijā. 
Attiecībā par projekta ievietošanu BIS, ņemot vērā pašvaldību būvvalžu praksi, BIS funkcionalitāti, būvniecības dokumentācijas noformēšanu (revīzijas, lapu numerāciju, markas) un to tālāko apriti visās būvniecības stadijās, Tipveida projekts e-doc failu formātā (Pasūtītājs nodos darbam Izpildītājām uzsākot projektēšanas darbus) var tikt pievienots informatīvi BIS būvniecības lietā.
Katra daļa un sadaļa noformējama ar Izstrādātāja rakstlaukumiem, daļu un sadaļu vadītāju parakstiem/apstiprinājumiem, norādi un atsauci uz Tipveida projektu vai izmaiņām tajā (ja nepieciešams). Būvniecības dokumentācijas noformējuma un ievietošanas prasības var tikt detalizētas projektēšanas darbu laikā, vienojoties ar vietējo pašvaldības būvvaldi un Pasūtītāju.
2. jautājums: Lūgums pievienot topogrāfiskos uzmērījumus dwg formātā ieceres izstrādei.
2. atbilde: Topogrāfisko uzmērījumu *.dwg formāti pievienoti Tehnisko specifikāciju pielikumos, kas atrodami tiešsaistē: https://failiem.lv/u/gg3bwyvckd

